Zmluva o nájme pozemkov

uzatvorená podľa § 663 a nasl. Občianskeho zákonníka (ďalej len ako „*zmluva*“)

# Článok I. Zmluvné strany

1. **Prenajímateľ: Správa rekreačných a športových zariadení Humenné**

 Chemlonská 5907/7, 066 01 Humenné,

 Zastúpená : Mgr. Peter Ždiňak, poverený zastupovaním funkcie riaditeľa

 SRaŠZ Humenné

 IČO: 00520560

 DIČ: 2021165751

číslo účtu banka:SK30 5600 0000 0089 0752 4001,

 Prima Banka Slovensko, a. s., pobočka Humenné

(ďalej len ako ,,*prenajímateľ*“)

# Nájomca: DZS-M.K.TRANS, s.r.o.

Sídlo: Staničná 3, 071 01 Michalovce

IČO: 36588181 DIČ: 2021925125

IČ DPH: SK 2021925125

Zastúpený: PhDr. Mikuláš Koščo - konateľ spoločnosti

(ďalej len ako ,,*nájomca*“)

(prenajímateľ a nájomca ďalej spolu tiež ako ,,*zmluvné strany*“ alebo jednotlivo ,,*zmluvná strana*“)

# Článok II. Predmet nájmu

1. Prenajímateľ je výlučným vlastníkom nehnuteľnosti v 1/1 k celku, nachádzajúcej sa v kat. území Humenné, obec Humenné, okres Humenné, zapísanej v katastri nehnuteľností Okresného úradu Humenné, katastrálneho odboru, na LV č. 9146, na adrese Chemlonská 7.
2. Prenajímateľ dáva do prenájmu časť uvedeného pozemku o výmere 30m2 (parkovacia plocha) a 2 miestnosti s prístupom k pitnej vode a toaletámo výmere 20 m2 .

# Článok III. Predmet zmluvy

1. Prenajímateľ na základe tejto zmluvy prenecháva za odplatu nájomcovi predmet nájmu za účelom jeho užívania na výkon zdravotnej činnosti nájomcu na základe zmluvy s Ministerstvom zdravotníctva, za podmienok uvedených v tejto zmluve. Nájomca sa touto zmluvou zaväzuje uhrádzať prenajímateľovi dojednanú odplatu (nájomné).
2. Nájomca sa zaväzuje, že bude daný objekt využívať výlučne na účel odberového miesta na detekciu ochorenia COVID-19, podľa prevádzkového poriadku chváleného Regionálnym úradom verejného zdravotníctva Humenné.
3. Nájomca sa zaväzuje kedykoľvek spolupracovať a poskytnúť objekt prenajímateľovi.

# Článok IV.

# Doba nájmu

1. Zmluva sa uzatvára na dobu určitú, počnúc dňom podpisu tejto zmluvy, do ukončenia zmluvy o spolupráci medzi nájomcom a Ministerstvom zdravotníctva, najviac 140 dní.

# Článok V.

**Výška, splatnosť a spôsob úhrady nájomného**

1. Zmluvné strany sa dohodli, že výška nájomného za užívanie predmetu nájmu predstavuje sumu:
* Pozemok o výmere 30 m2 - 1 m2 / 1 deň / 0,167 € = **701,40 €**
* 2 miestnosti – spolu 20 m2 - 1m2/rok/20 € = **153,42 €**
* Elektrická energia podľa skutočne nameraných hodnôt a cien

**Spolu: 854,82 €**

 **+ elektrická energia**

1. Nájom za užívanie predmetu nájmu je splatný spätne k 15. dňu kalendárneho mesiaca, a bude vyplácaný bezhotovostným prevodom na bankový účet prenajímateľa uvedený v Článku I. v bode 1. tejto zmluvy.
2. Platba bude vyplatená na základe vystavenej faktúry od prenajímateľa.

# Článok VI. Všeobecné ustanovenia

1. Nájomca sa so stavom predmetu nájmu oboznámil pred podpísaním tejto zmluvy a potvrdzuje, že predmet nájmu preberá do užívania bez akýchkoľvek závad.
2. Nájomca nie je oprávnený dať predmet nájmu do podnájmu inej osobe bez predchádzajúceho

 písomného súhlasu prenajímateľa.

1. Nájomca zodpovedá za škodu, ktorú na predmete nájmu spôsobí a je povinný odstrániť závady a poškodenia, ktoré spôsobil na predmete nájmu. Rovnako zodpovedá nájomca za osoby, ktorým umožnil do predmetu nájmu prístup. Ak nájomca závady neodstráni a neuvedie poškodené veci do pôvodného stavu, resp. ak to nie je možné, má prenajímateľ právo požadovať od nájomcu náhradu vzniknutej škody.
2. Nájomca je povinný prevádzkovať mobilné odberné miesto na ochorenie COVID-19 v súlade s platnými právnymi predpismi a normami. Prenajímateľ nezodpovedá za prípadne škody na technických zariadeniach užívaných na predmete nájmu. Nájomca zabezpečí aby akékoľvek nebezpečné látky, kontaminujúce látky, toxické látky alebo odpady, nákazlivé látky, azbest alebo materiály obsahujúce azbest boli riadne zabezpečené a odvezené, predmet nájmu každý deň po prevádzke vydezinfikuje.
3. Prenajímateľ je oprávnený vstupovať do predmetu nájmu kedykoľvek za účelom kontroly, či nájomca užíva predmet nájmu na stanovené účely v súlade s podmienkami upravenými v tejto zmluve.

# Článok VII. Skončenie nájmu

1. Zmluvné strany sa dohodli, že nájom dohodnutý touto zmluvou skončí:
	1. Zániku zmluvy o spolupráci medzi nájomcom a Ministerstvom zdravotníctva,
	2. zánikom predmetu nájmu,
	3. odstúpením od zmluvy.
2. Ak bola daná výpoveď ktoroukoľvek zmluvnou stranou, skončí sa nájom uplynutím výpovednej lehoty. Výpovedná lehota sú 4 pracovné dni a začína plynúť dňom nasledujúcim po dni, v ktorom bola druhej zmluvnej strane doručená výpoveď.
3. Prenajímateľ môže kedykoľvek odstúpiť od zmluvy, ak nájomca napriek písomnej výstrahe užíva predmet nájmu alebo ak trpí užívanie predmetu nájmu takým spôsobom, že prenajímateľovi vzniká škoda alebo že mu hrozí značná škoda.
4. Nájomca je povinný na vlastné náklady vypratať predmet nájmu, a ten odovzdať prenajímateľovi v stave zodpovedajúcom obvyklému opotrebeniu, a to ku dňu skončenia nájmu, ak sa zmluvné strany písomne nedohodnú inak. Ak nájomca predmet nájmu nevyprace alebo neodovzdá prenajímateľovi ani v lehote desiatich kalendárnych dní odo dňa skončenia nájmu alebo v lehote piatich kalendárnych dní odo dňa skončenia nájmu, ak nájomný pomer skončil odstúpením od nájomnej zmluvy, je prenajímateľ oprávnený na účely zabezpečenia pohľadávok vzniknutých podľa tejto zmluvy, zadržať hnuteľné veci nájomcu nachádzajúce sa v/na predmete nájmu.
5. Zmluvné strany sa dohodli, že ak nájomca po skončení nájmu predmet nájmu neopustí, resp. nevyprace, má prenajímateľ nárok na náhradu za užívanie predmetu nájmu vo výške dojednaného nájomného, vrátane nároku na zmluvnú pokutu vo výške 20% z dojednaného nájomného, a to za každý začatý mesiac užívania predmetu nájmu po skončení nájmu.

# Článok VIII. Záverečné ustanovenia

1. Zmluva sa stáva platnou a účinnou dňom jej podpísania všetkými zmluvnými stranami.
2. Účinnosť nadobudne dňom nasledujúcim po dni jej zverejnenia na webovej stránke Správa rekreačných a športových zariadení Humenné.
3. Zmluva je vyhotovená v dvoch rovnopisoch, po jednom pre každú zmluvnú stranu.
4. Túto zmluvu možno meniť a dopĺňať iba písomnými dodatkami, podpísanými obomi zmluvnými stranami, pokiaľ v tejto zmluve nie je ustanovené inak.
5. Práva a povinnosti z tejto zmluvy sa riadia právnym poriadkom Slovenskej republiky, najmä príslušnými ustanoveniami zákona č. 40/1964 Zb. Občiansky zákonník v znení neskorších predpisov.
6. Akýkoľvek nárok prenajímateľa na zmluvnú pokutu podľa tejto zmluvy vzniká prenajímateľovi popri nároku na náhradu škody spôsobenú nájomcom v plnej výške, pričom táto zmluvná pokuta je splatná okamžite ako na ňu vznikne nárok.
7. Zmluvné strany si túto zmluvu prečítali, jej obsahu porozumeli a na znak toho, že obsah tejto zmluvy vyjadruje ich skutočnú a slobodnú vôľu, ju podpísali.

V Humennom, dňa ................. V Humennom, dňa..............

Prenajímateľ: Nájomca:

....................................................................... ..................................................................

 Správa rekreačných a športových DZS-M.K.TRANS, s.r.o.

 zariadení Humenné zast. PhDr. Mikuláš Koščo, konateľ

 Mgr. Peter Ždiňak

poverený zastupovaním funkcie riaditeľa

 Správy rekreačných a športových

 zariadení Humenné